AIRA เผย Q3 ขาดทุนลดลง 29% เหลือ 7.92 ลบ. หลังรายได้ธุรกิจโบรกเกอร์ดีขึ้น
AIRA เผย Q3/59 ขาดทุนลดลง 29% เหลือ 7.92 ลบ. จากปีก่อนขาดทุน 11.13 ลบ. หลังรายได้ธุรกิจโบรกเกอร์ดีขึ้น ขณะที่ช่วง 9 เดือนแรกมีผลขาดทุน 55.39 ลบ. เพิ่มขึ้น 13% จากปีก่อนขาดทุน 48.93 ลบ. 
14 พ.ย. 2559

บริษัท ไอร่า แคปปิตอล จำกัด (มหาชน) หรือ AIRA รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 7.92 ล้านบาท หรือขาดทุนสุทธิ 0.001 บาทต่อหุ้น ขาดทุนลดลง 29% จากช่วงเดียวกันของปีก่อนที่มีผลขาดทุนสุทธิ 11.13 ล้านบาท หรือขาดทุนสุทธิ 0.002 บาทต่อหุ้น
โดยผลการดำเนินงานในไตรมาสดังกล่าวที่ขาดทุนลดลงเนื่องจากบริษัทมีรายได้รวมเพิ่มขึ้นจากรายได้ดอกเบี้ยเงินให้กู้ยืมเพื่อซื้อหลักทรัพย์ ขณะที่มีกำไรจากเงินลงทุนในหลักทรัพย์เพิ่ม
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 55.39 ล้านบาท หรือขาดทุนสุทธิ 0.01 บาทต่อหุ้น ขาดทุนเพิ่มขึ้น 13% จากช่วงเดียวกันของปีก่อนที่มีผลขาดทุนสุทธิ 48.93 ล้านบาท หรือขาดทุนสุทธิ 0.011 บาทต่อหุ้น